Hon PEENI HENARE: Tēnā koe. Ki te pātai a te mema, he maha ngā rautaki me ngā mahere kua whakaritehia nei e mātou o te Kāwanatanga. Tuatahi ko te āhuatanga ki ngā pūtea. Tata ki te kotahi rau miriona tāra ka tukuna atu mō tēnei kaupapa. Tuarua ka wātea nei e mātou i ētahi o ngā huarahi ka āhei ngā ratonga hauora Māori ki te whakatutuki i ngā mahi tuku i te kano ārai mate. Anā, tuatoru ko te whakapakari ake i ngā ratonga hauora Māori kia āhei rātou te tuku i tēnei rongoā ki te iwi Māori.